b'\n_START_ARTICLE_\nKabelski kopa\xc4\x8d\n_START_PARAGRAPH_\nKabelski kopa\xc4\x8d, tudi kabelski ekskavator (ang. dragline excavator) je naprava za kopanje velikih koli\xc4\x8din materila. Uporabljajo se v odprtih kopih ali pa pri velikih civilnih gradbenih projektih kot so gradnja cest, ladijskih pristani\xc5\xa1\xc4\x8d, vodnih kanalov in drugje._NEWLINE_Obstajata dva kategoriji: manj\xc5\xa1i in la\xc5\xbeji, ki se jih lahko tranpostira na tovornjakih in se uporabljajo na gradbenih projektih. Proizvajalci takih ekskavatorjev so Linkbelt in Hyster._NEWLINE_Precej ve\xc4\x8dji kopa\xc4\x8di se uporabljajo v dnevnih kopih. Ti so zgrajeni na mestu uporabe in so eni izmed najve\xc4\x8djih kopenskih vozil. Te\xc5\xbea je od 8 000 ton pa do najve\xc4\x8d okrog 13 000 ton. Uporabljajo se za odstranjevanje zgornjih plasti zemlje, za kopanje premoga oziroma drugih rud in v zadnjem \xc4\x8dasu tudi za kopanje naftnega peska. Proizvajalec takih kopa\xc4\x8dev je Bucyrus. Mo\xc4\x8d za delovanje zagotavlja dizelski motor ali pa je kopa\xc4\x8d direktno povezan v elektri\xc4\x8dno omre\xc5\xbeje napetosti 13 800 Voltov. Veliki kabelski kopa\xc4\x8di lahko stanejo US$50\xe2\x80\x93100 milijonov. Vedro ima po navadi kapaciteto 30 do 100 kubi\xc4\x8dnih metrov, najve\xc4\x8dji so imeli kapaciteto celo 168 kubi\xc4\x8dnih metrov (5 900 cu ft). Doseg kopa\xc4\x8da je 45 do 100 metrov. Kopa\xc4\x8d z 55 kubi\xc4\x8dno zajemalko lahko porabi do 6 MW mo\xc4\x8di'